এতে রয়েছে অত্যাধুনিক সব ফিচার। স্মার্টফোন ব্যবহারীদের জন্য কিছু সমস্যার অভিনব সমাধানও নিয়ে এসেছে ডিভাইসটি। অ্যান্ড্রয়েড, আইওএস, উইন্ডোজ স্মার্টফোনসহ ট্যাবের সাথে ব্লুটুথ দিয়ে ডিভাইসটি যুক্ত করে ফোনকল, এসএমএস, ফোনবুক, ক্যামেরা ও মিউজিক প্লেয়ারের সকল ফাংশন পরিচালনা করা যাবে। গ্রাহক ‘ফ্রিডম’কে তার স্মার্টফোন অথবা ট্যাবের সাথে ব্লুটুথ যুক্ত করলেই সেখান থেকে কল লগ, কন্ট্যাক্ট লিস্ট, এসএমএস স্বয়ংক্রিয়ভাবে কপি হয়ে যাবে। পারবেন স্মার্টফোন ও ট্যাবে আসা কল ধরতে, কল করতে, এমনকি ডিভাইসটিকে রিমোট শাটার হিসেবে ব্যবহার করে ছবিও তুলতে। এর মাধ্যমে স্মার্টফোন ও ট্যাবে থাকা গানও শোনা যাবে। মূল ডিভাইসের সাথে এর পেয়ারিং বন্ধ করে দেয়া হলে ‘ফ্রিডম’-এ অস্থায়ীভাবে জমা হওয়া স্মার্টফোন অথবা ট্যাবের সব তথ্য স্ব্যংক্রিয়ভাবে মুছে যাবে। এছাড়াও, আলাদাভাবে সিম ব্যবহারের মাধ্যমে ডিভাইসটিকে হ্যান্ডসেট হিসেবে ব্যবহার করা যাবে।